უკრაინა ბუნებრივ აირზეა დამოკიდებული
მისი არა ენერგო-ეფექტური საცხოვრებელი სახლები და ფაბრიკა-ქარხნები უამრავ გაზს მოიხმარს. ძირითადი წყარო კი ბოლო დრომდე რუსეთი იყო.
გაზი რუსეთიდან მოდის და ის ამ დრომდე, ხელსაყრელ ფასად შედიოდა უკრაინაში. ყველაფერი მაშინ შეიცვალა, როცა თებერვალში, უკრაინელებმა საკუთარი პრო-რუსი პრეზიდენტი გააგდეს და რუსეთმა ფასი 40 პროცენტით გაზარდა. ლონდონის სტრატეგიული კვლევების საერთაშორისო ინსტიტუტის, ენერგო-ბაზრის ექსპერტი პიერ ნოელი ამბობს, რომ უკრაინის ახალი ლიდერები დილემის წინაშე დგანან. ნოელი ამბობს, რომ ათწლეულების განმავლობაში, უკრაინა რუსეთისგან მნიშვნელოვანი ფასდაკლების მიღებას იმის გამო ახერხებდა, რომ მის ტერიტორიაზე არსებული გაზსადენი ერთადერთი იყო, რომელიც რუსეთს თავის უზარმაზარ, დასავლეთ ევროპულ ბაზართან აკავშირებდა. ეს მდგომარეობა კი მაინც უნდა დამთავრებულიყო. რუსეთი და მისი კლიენტები, წლების განმავლობაში მუშაობდნენ ორ ახალ მილსადენზე, რომელიც მალე უკრაინას გვერდს აუვლის, ქვეყანას ზემოქმედების ბერკეტს გამოაცლის და რუსეთს საშუალებას მისცემს უკრაინას მაღალი ფასი დაუწესოს. მომხმარებლებისთვის და ბიზნესმენებისთვის, როგორიცაა კიევის რესტორნის მფლობელი იური გელფატი, ეს ცუდი სიახლეა: ეს, ენერგო დამოუკიდებლობის ერთ-ერთი საფასური შეიძლება იყოს. ახლომდებარე ტანსაცმლის მაღაზიაში, რუსლან პავლიუკი ამ საკითხს უფრო ფართო რაკურსში ხედავს და გაზრდილი ეფექტურობისკენ და მომჭირნეობისკენ მოუწოდებს. და კიდევ ერთი რამ... „ქამრების შემოჭერა" ყველაზე მეტად, უკრაინის არა ენერგო-ეფექტურ საწარმოებს და მათ მუშაკებს მოუწევთ, რომლებიც მეტწილად, ქვეყნის ყველაზე ძლიერი პრო-რუსული განწყობებით გამორჩეულ აღმოსავლეთშია განლაგებული. პიერ ნოელი ამბობს, რომ ეს უკრაინას ეროვნული თანხმობის შენარჩუნებაში ხელს შეუშლის, რომელიც ისეთი ტიპის მტკივნეული ეკონომიკური რეფორმების განსახორციელებლადაა საჭირო, როგორიც ცენტრალური ევროპის ქვეყნებმა გაატარეს. ნოელი ამბობს, რომ ისეთმა პოლიტიკურმა შეთანხმებამ, რომელიც ქვეყნის აღმოსავლეთს, რუსეთთან ეკონომიკურ კავშირს შეუნარჩუნებს, შესაძლოა პრობლემის სიმწვავე შეამციროს და უკრაინის სუვერენიტეტის შემდგომი შელახვის გარეშე, რუსეთს უკრაინაში ყოფნის საშუალება მისცეს და როგორც ჩანს ეს რუსეთსაც სურს.